section_heading: Izgradnja spomen-parka
paragraph_text: lijevo|250px|mini|Spomen-park „Dudik“, kamena ploča s epitafom Nakon Drugoga svjetskog rata, Komisija za utvrđivanje ratnih zločina, od 25. travnja do 3. svibnja 1945. godine izvršila je prekapanje grobova i posmrtni ostaci 384 ubijenih pokopani su u Kosturnicu sa spomenikom žrtava Dudika, palih boraca Pete vojvođanske udarne brigade i boraca Crvene armije u neposrednoj blizini centra Vukovara. U Spomen-parku „Dudik“ izgrađen je memorijalni kompleks. Spomenički kompleks, rad beogradskog arhitekta Bogdana Bogdanovića, čine kameni cvjetovi i buktinje: pet stiliziranih vitkih stožaca okruženih s više desetina kamenih cvjetova. Na kamenim cvjetovima nalaze se epitafi: Putniče, koji si u budućnost krenuo, zastani i na ovom izvorištu napij se bistrinom vode, ljepotom slobode, ljubavlju onih koji za nju dadoše živote, Oj dudovi, vi dudovi stari, da li vaša duša krvari za onima koji su tu pali i slobodu krvlju zasijali, nisu oni samo tiha trava, već zvjezdani trag nezaborava...